དགུན་ཁ་མ་ཤར་གོང་གི་དུས་ཚོད་དམ་འཛིན་བྱས་
ཏེ་གྲོ་ཞིང་གི་རྩྭ་ངན་མེད་པ་བཟོ་ཐབས།
གྲོང་གསེབ་ཀྱི་དཔལ་འབྱོར་འཕེལ་རྒྱས་སོང་བ་དང་དུས་མཚུངས་དེ་
སྔོན་གྱི་ཐོན་སྐྱེད་བྱ་ཐབས་བཞིན་ངལ་རྩོལ་ནུས་ཤུགས་ཕོན་ཆེན་ཞིང་ནང་དུ་རྩྭ་
ངན་བཀོག་པར་འགྲོ་མི་དགོས་པར་ཞིང་ནང་དུ་རྫས་འགྱུར་ཞིང་སྨན་སྤྱད་ནས་
རྩྭ་ངན་མེད་པ་བཟོ་བའི་ལག་རྩལ་དེ་རྒྱ་ཆེའི་གྲོང་གསེབ་ཏུ་ཁྱབ་སྤེལ་འགྲོ་
བཞིན་ཡོད་པ་རེད། སྲོལ་རྒྱུན་གྱི་ཞིང་ལས་བྱ་ཐབས་ནི་དཔྱིད་དུས་གྲོ་ལྗང་སྔོ་
286

གསོས་སྐབས་རྩྭ་ངན་ཐོན་པ་ལས་དགུན་ཁ་མ་ཤར་གོང་དུས་ཚོད་དམ་འཛིན་
བྱས་ཏེ་རྩྭ་ངན་མེད་པ་བཟོ་བའི་གོམས་གཤིས་མེད། ཞིང་ལས་ཚན་རྩལ་ལས་
དོན་པས་ཞིབ་འཇུག་བྱས་པར་གཞིགས་ན་དགུན་གྲོ་བཏབ་རྗེས་རྩྭ་ངན་ཡང་
གྲོའི་ལྗང་པ་བཞིན་མྱུ་གུ་རྒྱས་ཏེ་འཚར་སྐྱེས་ཡོང་གི་ཡོད་སྟབས་ཞིང་ནང་གི་ཆུ་
དང་ལུད། ཉི་འོད་བཅས་གྲོའི་ལྗང་པ་དང་ཧབ་ཐོབ་བརྒྱབ་སྟེ་དགུན་གྲོ་རྩ་བ་
རྒྱུགས་པ་དང་ཡལ་ག་རྒྱས་རྒྱུར་ཤུགས་རྐྱེན་ཆེན་པོ་ཐེབས་ཀྱི་ཡོད། དེར་བརྟེན་
དགུན་ཁ་མ་ཤར་གོང་གི་དལ་བའི་དུས་ཚོད་སྤྱད་ནས་གྲོ་ཞིང་ནང་རྩྭ་ངན་མེད་
པ་བཟོ་བའི་རྫས་འགྱུར་ཞིང་སྨན་བེད་སྤྱད་ན་དེའི་སྐབས་རྩྭ་ངན་གྱི་སྡོང་རྐང་
ཆུང་བ་དང་རྩྭ་ངན་གྱི་ནུས་སྟོབས་ཆུང་བས་རྩྭ་ངན་གང་མགྱོགས་རྩ་མེད་གཏོང་
ཐུབ། འོན་ཀྱང་རྫས་འགྱུར་ཞིང་སྨན་མང་དྲགས་ན་ལྗང་པ་འཚིགས་པ་དང་ས་
རྒྱུ་སོབ་སོབ་ཏུ་འགྲོ་བ་སོགས་ཀྱི་སྣང་ཚུལ་ཐོན་སྲིད་པས་རྫས་འགྱུར་ཞིང་སྨན་
འཚམ་པོ་ཞིག་སྤྱད་ནས་ས་རྒྱུའི་འཚོ་རྒྱུར་གནོད་འཚེ་མི་ཕོག་པ་བྱས་ཏེ་གྲོའི་
ལྗང་པ་ལེགས་པོ་ཞིག་རྒྱས་སུ་འཇུག་དགོས། དགུན་ཁ་མ་ཤར་གོང་རྫས་འགྱུར་
ཞིང་སྨན་གྱི་རྩྭ་ངན་མེད་པ་བཟོ་བའི་དུས་ཚོད་ནི་སྤྱིར་ན་སྤྱི་ཟླ་བཅུ་པའི་ཟླ་སྨད་
ནས་སྤྱི་ཟླ་བཅུ་གཅིག་པའི་ཟླ་དཀྱིལ་བར་ཡིན་པ་དང་དེའི་དུས་སུ་ཞིང་སྨན་
རྒྱག་སྐབས་སྨན་ཉུང་དྲགས་ན་སྨན་ནུས་མི་ཐོན་པ་དང་སྨན་མང་དྲགས་ན་ས་
རྒྱུར་གནོད་འཚེ་ཕོག་སྟེ་ལོ་རྗེས་མའི་ལོ་ཏོག་ལ་ཤུགས་རྐྱེན་ཐེབས་ཀྱི་ཡོད།
རྫས་འགྱུར་མང་ཉུང་ནི་སྤྱིར་ན་ས་ཞིང་མུའུ་རེར་ཞིང་སྨན་ཁེ་གཅིག་
ཙམ་སྤྱད་ན་འཚམ་པོ་ཡོད་ལ་འདྲེས་སྦྱོར་བྱ་ཐབས་ནི་རྩྭ་ངན་མེད་པ་བཟོ་བྱེད་
ཀྱི་རྫས་འགྱུར་ཞིང་སྨན་ཁེ་གཅིག་དེ་ལྕགས་ཀྲིན་ཞིག་ནང་བླུགས་རྗེས་དེའི་ནང་
287

ཆུ་གསུམ་ ཆ་ གཅིག་ བླུགས་ ནས་ དཀྲུག་ དཀྲུག་ ལེགས་ པོ་ བཏང་ ནས་ ཆུ་ ཚོད་
གཉིས་ཙམ་བཞག་རྗེས་ཞིང་སྨན་བེད་སྤྱོད་ལྕགས་ཀྲིན་ཆེ་བ་ཞིག་ནང་རྫས་
འགྱུར་ཞིང་སྨན་དེ་བླུགས་ནས་དེའི་ནང་ཡང་བསྐྱར་ཆུ་རྒྱ་མ་60ཙམ་བླུགས་ཏེ་
དཀྲུག་དཀྲུག་བཏང་རྗེས་སྨན་ གཏོཪ་ཡོ་ཆས་ནང་བླུགས་ནས་གྲོ་ཞིང་སྟེང་
སྙོམས་པོར་གཏོར་ན་ཕན་འབྲས་ཤིན་ཏུ་ཆེའོ། རྫས་འགྱུར་ཞིང་སྨན་དེར་དུག་
ཤེད་ཆེ་བས་བེད་སྤྱོད་བྱས་རྗེས་ཡོ་ཆས་རྣམས་སྐབས་འཕྲལ་དུག་སེལ་བྱ་དགོས་
པ་མ་ཟད། གཙང་མ་འཁྲུ་དགོས་ཁར་རང་ཉིད་ཀྱི་ངོ་ལག་གཙང་མ་བཀྲུས་ཏེ་
ཞིང་སྨན་གྱི་དུག་སྐྱོན་མི་ཕོག་པ་བྱེད་དགོས།